Bella Napoleonica
Bella Napoleonica (1803–1815) fuerunt series maiorum orbis terrarum certaminum quae Imperium Francicum et eius socios, Napoleone I ductos, contra fluctuantes variarum civitatum Europaearum coniunctiones posuerunt. Quo tempore Francia in plurimum Europae continentalis dominabatur. Quae bella ex controversiis persistentibus ad res novas Francicas et bella revolutionaria Francica orta sunt, plerumque ex Bello Primae Coniunctionis (1792–1797) et Bello Secundae Coniunctionis (1798–1802). Bella Napoleonica in quinque certaminbus fuisse usitate dicuntur, quorum quodque ex distincta coniunctione Napoleoni adversante appellatur: bella Tertiae (1803–1806), Quartae (1806–1807), Quintae (1809), Sextae (1813–1814), et Septimae Coniunctionis (Bellum Centum Dierum saepe appellatum, 1815), cum Bello Paeninsulare (1807–1814) atque incursione Francica in Russiam (1812).